ઓસ્ટ્રેલિયાનો એન્ડ્ર્યૂ ટાઈ 41 ક્રમની ઉછાળ સાથે સીધો 7મા નંબર પર પહોંચી ગયો છે. જ્યારે ઈંગલેન્ડનો આદીલ રશિદ ચાર ક્રમ સુધરતાં નવમા નંબર પર આવી ગયો છે. ભારતીય બોલર્સમાં સ્પિનર યુજવેંદ્ર ચહલ ચોથા નંબર પર કાયમ છે અને બાકીના બોલર્સ પણ પોતાના સ્થાન પર કાયમ છે. અંતમ મેચમાં ચાર વિકેટ લેનાર હાર્દિક પંડ્યા ત્રણ ક્રમ આગળ વધતાં 29મા નંબર પર છે. પંડ્યાના 540 રેટિંગ અંક છે અને તે પોતાની સર્વશ્રેષ્ઠ 545ની રેન્કીંગની નજીક છે. ટી 20 ઓલરાઉન્ડર્સની રેટિંગમાં ઓસ્ટ્રેલિયાના ગ્લેન મેક્સવેલ શિખર પર છે પણ આ વિભાગમાં કોઈ ભારતીય ખેલાડી શામેલ નથી.